|  |  |
| --- | --- |
| **Finnsnes – Regatta**  **15.Juni 2013**  **Vi ønsker alle seilere velkommen til Gisund Båthavn på Finnsnes for en trivelig seilhelg. Tilreisende båter kan benytte gjestebrygga. Kr. 150,- pr. døgn. Her er både dusj, toalett og vaskemaskin.**  **Påmelding:**  Fredag kl 20:00-22:00 og Lørdag kl 08.30-09:00. Det må vises gyldig Nor-rating bevis. Båtene kan velge om de vil stille med eller uten spinnaker og må registrere det på skjema.  **Lørdag 15 Juni**  Skippermøte kl. 09.30. Planlagt regattastart kl. 10.30. Vi planlegger to regattaer på lørdag, en distanse seilas og en bane seilas, tar forbehold for endringer som følge av vind.  På kvelden er det sosialt samvær med grilling og premieutdeling. Regattakomité ordner med varm grill og alle deltakere stiller med mat og drikke selv. Bestikk og tallerkener bør også tas med av den enkelte.  **Startkontingent:**  Kr. 300,-, innbetales ved påmelding.  **Klasseinndeling:**  Båtene vil bli inndelt etter Nor rating tall. Dette blir gjort etter at vi har fått oversikt over påmeldte båter.  **Løpsbeskrivelse:**  Både start- og banevalg vil være avhengig av vindforhold og vil bli meldt på skippermøtene. Lytt i tillegg på **VHF- kanal 6** for info underveis. Kart nr. 83 dekker regattaområdet.  **Regler:**  Det seiles etter ISAF´s kappseilingsregler for 2013-2016 og NSF sikkerhetsregler for tur- og havseilas. I henhold til sikkerhetsbestemmelsene vil regattaen falle inn under sikkerhetskat. 6. Det skal være korrekt seilnummer i deltakende båters seil.  **Ansvar:**  Enhver båt har alene ansvar for om den skal starte eller fortsette å kappseile eller ikke. Arrangøren kan ikke trekkes til ansvar for de skadene en båt påfører seg selv eller andre. Påmeldte båter må ha tegnet ansvarsforsikring for skade som kan bli påført tredjemann.  **Premiering:**  Premieutdeling vil skje på lørdag kveld. 1. 2. og 3. båt premieres.  Vel møtt!  Hilsen Senja Seilforening  v/ Atle Bakkehaug  Tlf: 95 33 30 02 |  |